" શાંતિથી બેસી ઉંડા શ્વાસ લો અને મનથી તમારા શરીરના પ્રાણ ને સ્પર્શ કરો. પહેલા તેની કલ્પના કરો અને પછી તેનો અનુભવ કરો. મોટા ભાગના લોકોની પ્રાણશક્તિ તેમની જીવનશક્તિના આધાર પ્રમાણે ઍક કે બે ઈંચ સુધી શરીરની ફરતે ફેલાયલી હોય છે. અલબત્ત, પ્રાણશક્તિ પૂરેપૂરી શરીરમાં પ્રસરેલી હોય છે. જ્યારે તમે શાંતિથી બેસો, ઉંડા શ્વાસ લો અને ધીમેથી તમારી અંગત જીવનશક્તીથી વાકેફ થાવ, તમે તમારા પ્રાણ શરીરમાં દોડતા અનુભવી શકો. તેની આકર્ષક શક્તિનો અહેસાસ કરો, જિંદગીનો અનુભવ કરો. પછી તમે જેમ શ્વાસ બહાર કાઢો ત્યારે, મનથી અને વિચારથી આમાંની કેટલીક જીવનશક્તિને વિમુક્ત કરો. આમ પ્રાણશક્તિ કહો કે જીવનશક્તિ કહો, તેને તમારા તેજોવ્રુન્દ માં ભરી દો. તમે જેમ જેમ શ્વાસ બહાર કાઢો તેમ તેમ આ ચૈતન્ય શક્તિને તમારા તેજોવ્રુન્દ ના બહારની ધાર સુધી, શરીરની બધી બાજુ, માથાથી માંડીને પગ સુધી તેને ભરી દો. તેજોવ્રુન્દ ની બહારની ધાર ઍ ત્રણ ચાર ફૂટ્ સુધી શરીરની આજુ બાજુ વ્યાપેલી હોય છે. આમ તમે તમારા તેજોવ્રુન્દ માં ચૈતન્ય શક્તિ નવ વખત શ્વાસ લઈને ભર્યા પછી, તમને ઍક આકર્ષક કવચ તમારા તેજોવ્રુન્દ ની બહારની ધાર સુધી વ્યાપેલું અનુભવાશે. તમે સુરક્ષિત અને સન્ત્રુપ્ત અનુભવશો. તમારા પોતાના તેજોવ્રુન્દ માં, જે હવે ચૈતન્ય શક્તિથી ભરપુર છે, તમે હવે બિલકુલ સુરક્ષિત છો. દેખીતી અને અનદેખિતિ માનસિક અસરોથી ઘેરાયેલા હશો તેમાંથી મુક્તિ માણવા માંડશો."